Document ID: 31979R1776

ΚΑΝΟΝΙΣΜΟΣ (ΕΟΚ) αριθ. 1776/79 ΤΗΣ ΕΠΙΤΡΟΠΗΣ της 10ης Αυγούστου 1979 περί τροποποιήσεως του κανονισμού (ΕΟΚ) αριθ. 1613/71 "περί θεσπίσεως των λεπτομερειών για τον καθορισμό των τιμών cif και των εισφορών ορύζης και θραυσμάτων ορύζης καθώς και των σχετικών διορθωτικών ποσών"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως αγοράς της ορύζης(1), όπως τροποποιήθηκε τελευταία από τον κανονισμό (ΕΟΚ) αριθ. 1552/79(2), και ιδίως το άρθρο 16 παράγραφος 5,
Εκτιμώντας:
ότι η εφαρμογή του άρθρου 16 παράγραφοι 2 και 3 του κανονισμού (ΕΟΚ) αριθ. 1418/76 οδηγεί, για την όρυζα σε κόκκους μακρούς, στον καθορισμό διορθωτικών ποσών τα οποία συμπεριλαμβάνουν τη διαφορά της αξίας μεταξύ του ποιοτικού τύπου που έχει καθορισθεί για την όρυζα σε κόκκους στρογγυλούς και της ποικιλίας σε κόκκους μακρούς που είναι αντιπροσωπευτική της κοινοτικής παραγωγής- ότι αυτή η διαφορά αξίας καθορίστηκε σε 20 λογιστικές μονάδες ανά τόννο, με τον κανονισμό (ΕΟΚ) αριθ. 1626/78 της Επιτροπής(3)-
ότι με τον κανονισμό (ΕΟΚ) αριθ. 1773/79(4) αυτή η διαφορά της αξίας μειώθηκε κατά το ήμισυ- ότι πρέπει ως εκ τούτου να ληφθεί υπόψη η μείωση αυτή για να διορθωθούν τα διορθωτικά ποσά για τη μακρά όρυζα η οποία αναγράφεται στο παράρτημα II του κανονισμού (ΕΟΚ) αριθ. 1613/71 της Επιτροπής(5), όπως τροποποιήθηκε τελευταία από τον κανονισμό (ΕΟΚ) αριθ. 2309/78(6)-
ότι για ορισμένους τύπους θραυσμάτων οι οποίοι αναγράφονται στο παράρτημα III του κανονισμού (ΕΟΚ) αριθ. 1613/71 απεδείχθη ότι η ποιότητά τους δεν δικαιολογεί πλέον την κατάταξή τους- ότι ενδείκνυται ως εκ τούτου να ορισθεί το διορθωτικό ποσό που πρέπει να προστεθεί στις τιμές αυτών των τύπων θραυσμάτων από 10 λογιστικές μονάδες (12,09 ΕΝΜ) σε 15 λογιστικές μονάδες (18,13 ΕΝΜ)-
ότι η όρυζα σε κόκκους μέσους και κόκκους μακρούς, προελεύσεως Ηνωμένων Πολιτειών της Αμερικής, προσφέρεται συχνά υπό τις αντίστοιχες ονομασίες "ΗΠΑ medium" και "ΗΠΑ long grain", χωρίς καθορισμό της ποικιλίας- ότι είναι σκόπιμο να περιληφθούν οι ονομασίες αυτές στο παράρτημα II του κανονισμού (ΕΟΚ) αριθ. 1613/71 και να καταταγεί η όρυζα "ΗΠΑ medium" στον τύπο 5 και η "ΗΠΑ long grain" στον τύπο 12-
ότι εφ' όσον η ονομασία "ΗΠΑ long grain" μπορεί να αναφέρεται σε όρυζα του τύπου 12 και του τύπου 13, ενδείκνυται να καταργηθούν ο τύπος 13 και οι λέξεις "Νοτίου Αμερικής" μετά το "Blue Bonnet" στον τύπο 12-
ότι ενίοτε προσφέρονται στη διεθνή αγορά όρυζα "medium Αιγύπτου", θραύσματα "Cangicao", προελεύσεως Βραζιλίας και θραύσματα "Second heads", προελεύσεως Ηνωμένων Πολιτειών Αμερικής- ότι είναι ως εκ τούτου σκόπιμο να καταχωρηθούν αυτές οι ποιότητες στα παραρτήματα του κανονισμού (ΕΟΚ) αριθ. 1613/71-
ότι ο κανονισμός (ΕΟΚ) αριθ. 652/79 του Συμβουλίου(7)όρισε το συντελεστή μετατροπής σε ΕΝΜ των ποσών που είναι καθορισμένα σε λογιστικές μονάδες (ΛΜ)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Δημητριακών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1613/71 τροποποιείται ως εξής:
1. Στο άρθρο 1 παράγραφος 1 δεύτερο εδάφιο, το ποσό "6 λογιστικές μονάδες ανά τόννο" αντικαθίσταται από "7,25 ΕΝΜ ανα τόννο".
2. Στο άρθρο 5 παράγραφος 2, το ποσό "0,10 λογιστικές μονάδες ανά 100 χιλιόγραμμα" αντικαθίσταται από "1,21 ΕΝΜ ανά τόννο".
3. Τα παραρτήματα I, II, και III αντικαθίστανται από τα παραρτήματα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Σεπτεμβρίου 1979.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 10 Αυγούστου 1979.

Labels: 8
15
17